Baghrir utawa beghrir (البغرير) ya iku sawijining jinis kuwé dhadhar kang akèh dikonsumsi ing wewengkon Arab Maghrib. Wujudé kuwé iki cilik, kenyal kaya sepon, lan digawé saka glepung biyasa utawa saka gandum. Yèn anggoné masak bener, wujudé kuwé iki bakal dadi pating cromplong, dadi duduh apa waé kang dicuri sandhuwuré kuwé kasebut bakal gampang mresep. Cara paling umum kanggo mangan baghrir ing Aljazair lan Maroko iku kanthi ngeclubaké kuwé kasebut ing sawijining campuran madu lan mentéga. Saliyané iku, kuwé iki uga bisa dirajang banjur dipangan nganggo selé lan ditambahi kismis. Baghrir biyasané dipangan kanggo mangan isuk, utawa jajan kanggo mbatalaké pasa nalika sasi Pasa (Ramadan). 